
	1.
	Anotācija (ex-ante)
4.1. Saistītie tiesību aktu projekti
	Priekšlikums
Direktīvas 2021/1883 16. panta trešā daļa paredz: "ES zilās kartes turētāji, kas pārceļas uz trešo valsti, vai šādu ES zilās kartes turētāju apgādību zaudējušas personas, kuras uzturas trešā valstī un kuru tiesības izriet no ES zilās kartes turētāja statusa, saņem likumā noteiktās pensijas saistībā ar vecumu, invaliditāti un nāvi, kas, pamatojoties uz šā ES zilās kartes turētāja iepriekšēju nodarbinātību, tika iegūtas saskaņā tiesību aktiem, kas minēti Regulas (EK) Nr. 883/2004 3. pantā, ar tādiem pašiem nosacījumiem un tādām pašām likmēm, kādas piemēro attiecīgo dalībvalstu valstspiederīgajiem, ja šādi valstspiederīgie pārceļas uz trešo valsti.".

Līdz ar to izvērtējams, vai attiecīgo normu nepieciešams transponēt nacionālajos normatīvajos aktos, piemēram, likumā "Par valsts pensijām".
Piedāvātā redakcija
-
	Līva Rudzīte-Celmiņa (IEM)

	2.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Aizpildīt projekta sākotnējās ietekmes novērtējuma ziņojuma (anotācijas) 5. sadaļas aili par norādi uz paziņojuma sniegšanu, ievērojot, ka Direktīvas 2021/1883 31. panta pirmā daļa paredz pienākumu dalībvalstīm nekavējoties ziņot Eiropas Komisijai tiklīdz dalībvalstīs stājas spēkā normatīvie akti, ar kuriem tiek transponēta attiecīgā direktīva.
Piedāvātā redakcija
-
	Līva Rudzīte-Celmiņa (IEM)

	3.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Precizēt atbilstības tabulā ietvertās norādes uz attiecīgām likumprojekta vienībām - proti, likumprojektā nav 7. panta, bet grozījumi likuma 7. pantā ir ietverti likumprojekta 3. pantā. 

Attiecīgi lūdzam formulēt norādītās atbilstības nacionālās normas, piemēram, šādā redakcijā "likumprojekta 3. pants (likuma 7. panta otrās daļas 7. punkts)" u.tml.
Piedāvātā redakcija
-
	Līva Rudzīte-Celmiņa (IEM)

	4.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Precizēt norādi uz Direktīvas 2021/1883 16. panta pirmās daļas konkrētu apakšpunktu, kam atbilst likumprojekta 3. pants (likuma 7. panta otrās daļas 7. punkts).
Piedāvātā redakcija
-
	Līva Rudzīte-Celmiņa (IEM)



